​Butunjahon boks seriyasi — WSB toifasiga kiruvchi musobaqada ishtirok etayotgan «Uzbek Tigers» va «Venezuela Caciques» jamoalari o‘rtasidagi boks kechasining ikkinchi jangi bo‘lib o‘tdi. -56 kg vazn toifasida ringga ko‘tarilgan Shahobiddin Zoirov «Venezuela Caciques» vakili Yoel Finol​ga qarshi ringga ko‘tarildi. Bokschilar birinchi raundning ilk soniyalaridanoq bir-biriga qattiq qarshilik ko‘rsatdi. Besh raund davom etgan jangda hakamlar qaroriga ko‘ra «Uzbek Tigers»​ vakili Shahobiddin Zoirov​ 3:0 hisobida g‘alaba qozondi. Bu jangdan so‘ng «Uzbek Tigers» - «Venezuela Caciques» jamoalari o‘rtasidagi umumiy hisob 2:0 ko‘rinishini oldi.